Vika 32

Samandráttur.

Línuskip. Tey størru ísfiskalínuskipini liggja við bryggju, men okkurt av teimum smærru eru farin til fiskarí. Tey fiska á Føroya Banka. Tvey frystilínuskip fiska undir Føroyum, eitt er vestanfyri Skotland og tvey sigla heim sum hava fiska tosk á Flemish Kap og kalva á Grandbank. Eitt, sum eisini hevur verði undir Føroyum, landar ídag 4/8. Skipini undir Føroum fáa mest av longu og brosmu, meðan tað vestanfyri Skotland fær mest av skøtu og brosmu.

Útróður: Streymurin er harður, men batnar sum vikan gongur. Veðri verður hampuligt, so vit rokna við nakað av útróðri. Fleiri fara vantandi út á Føroya BankaFiskar. Tey fáa mest av toski og hýsu.

Djúpvatnstrolarar: Ein ísfiskatrolari fiskar svartkalva Hann er nýliga byrjaður túr, so tað er kanska ivasamt um hann landar í vikuni. Restin liggur við bryggju.

Partrolarar: Trý pør fiska upsa og annan hvítfisk, serliga tosk og longu, og so eru tvey pør og ein við lemmum á gulllaksaveiðu. Fiskaríið eftir upsa er ójavnt.

Trolbátar: Bara ein trolbátur er til fiskarí. Hann fiskar mest av hýsu og toski og so nakað av flatfiski. Hann landar síðst í vikuni. Vantandi fer onkur avstað í næstum.

Garnaskip: Eitt garnaskip fiskar svartkalva. Fiskaríð er brúkiligt. Hini liggja við bryggju.

Heinta veðri Windy her, frá Veður.fo her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá einum trolbáti, frystilínuskipum og frá útróðrabátunum á FB | X |  |  |
| **Hýsa** | Frá útróðrabátum, einum trolbáti og sum hjáveiða frá øðrum skipabólkum. |  |  | X |
| **Hvítingur** | Nakað frá útróðrabátunum og sum hjáveiða hjá trolarum |  |  | X |
| **Upsi** | Nakað av upsa frá partrolarunum |  |  | X |
| **Brosma** | Mest sum hjáveiða og frá frystilínuskipum |  | X |  |
| **Longa** | Mest sum hjáveiða og frá frystilínuskipum |  | X |  |
| **Kongafiskur** | Mest sum hjáveiða |  |  | X |
| **Steinbítur/Liri** | Mest sum hjáveiða. |  |  | X |
| **Havtaska** | Mest sum hjáveiða. |  |  | X |
| **Kalvi** | Frá tveimum frystilínuskipum og sum hjáveiða frá øðrum skipabólkum | X |  |  |
| **Svartkalvi** | Svartkalvi frá einumum garnaskipið, kanska einum trolara og sum hjáveiða frá ørðum skipabólkum. |  |  | X |
| **Reyðsprøka** | Møguliga frá nøkrum trolbátum og sum hjáveiða frá øðrum skipabólkum |  |  | X |
| **Tunga** | Møguliga frá nøkrum trolbátum og sum hjáveiða frá øðrum skipabólkum |  |  | X |
| **Blálonga** | Bert sum hjáveiða. |  |  | X |